Viborger Samler, 1811-10-07
Under 26 Septbr. d. A. er udkommen en Forordning, som indeholder yderligere Bestemmelser til at sætte Grændser for Agiotagen, hvor Hs. Maj. siger i Jndledningen: "Ved ufravendt Opmærksomhed paa den Fremgangsmaade og de Midler, som til forringelse af de Danske Banksedlers Værdie bruges, for det meste af saadanne Personer, der enten misledes af utidig Ængstlighed eller drives aflast. værdig Egenfordeel, have Vi overbeviist Os om Nødvendigheden af yderligere Bestemmelser til at sætte Grændser for Agiotagens fordærvelige Følger." Forordningens væsentligste Jndhold er ellers følgende: at det i begge Riger skal være aldeles forbudet at udstæde eller modtage paa ustemplet Papiir det Slags Gjeldsbeviser, som under Navn af Anfordringssedler i den senere Tid er ført i Brug imellem Handlende, og Andre; men at disse skulle skrives paa stemplet Papiir af anden Klasse, strax ved Udstædelsen dateres, og ikkuns gielde 4 Maaneder fra Udstædelsens Datum, samt lyde paa Navn og ikke paa Jhændehaver, og maae ei endosseres eller transporteres uden paa særskilt stemplet Papir, hvilken Transport i heller maae lyde paa Jhændehaver. Anviisninger eller Assignationer maae som hidtil skrives paa ustemplet Papir, allene under følgende Jndskrænkninger: a) Udenbyes Anviisninger eller Assignationer, hvilke for Fremtiden saalidet som indenbyes maae forsynes med Accept, skulle lyde paa; at betales strax paa Sigt eller a vista, b) Anviisninger eller Assignationer paa Ulstæderens Handelsfirma eller paa dennes Associe ere ulovlige. Vexler, lydende paa Dansk Kourant, som herefter trækkes paa Kjøbenhavn, enten fra fremmed Sted eller fra noget Sted i Hertugdømmene sydligere end Haderslev og Tøndern, eller fra noget andet indenlandsk Sted for fremmed Regning, maae allene udstædes a rista eller til at betales strax paa Sigt. Overtrædelse af disse Forskrivter, straffes med Konfiskation af det ulovlige Bevises paalydende Sum, og enhver Deeltager desuden med en Mulkt af 10 Procent. Under Mulkt af Konfiskationsstraf maae Jngen pantsætte eller til haandfaaet Pant modtage Guld og Sølv i Barrer. Species eller Speciessedler, Mynter, være sig indenlandske eller fremmede, fremmede Banksedler, der lyde paa anden Pengesort end Dansk Kourant, og de Panter af denne Beskaffenhed, som førend denne Anordning maatte være satte, og ikke inden 14 Dage fra sammes Bekjendtgjørelse indfries, skulle uopholdeligen anmeldes til Panthaverens Øvrighed, som besørger det ved Auction bortsolgt. Vexler, lydende paa anden Pengesørt end Dansk Kourant, maae heller ikke diskonteres i Dansk Kourant, under Konfiskationsstraf. Forpligtelser, hvorved kontraheres om at levere og modtage Hamborger Banko, grov Kourant, Species eller Speciessedler, fremmede Penge, være sig Kontant eller i Vexler, eller Guld og Sølv i Barrer, maae af Jngen indgaaes eller afsluttes paa anden Maade, end at det Omkontraherede skal leveres og modtages i seneste inden 3 Dage. Forpligtelser, stridende imod ovenanførte Bestemmelser, som ere indgaaede førend denne Forordning, og som Kontrahenterne ikke kunne forenes om at hæve, skulle inden 14 Dage anmeldes for Øvrigheden; forsømmes dette, konfiskeres det Omkontraherede. Mæglere, som maatte deeltage i Transactioner, stridende imod denne Anordning, tabe deres Bestalling, og betale i Mulkt 10 Proc. af Transactionens Beløb, og Skifteforvaltere, som i Sterv og Opbudsboe maatte komme til Kundskab om sligt, skulle ufortøvet derom gjøre Anmeldelse. J alle Tilfælde hvor nogen Overtrædelse af denne Anordning ved Angiver opdages, nyder denne Halvdelen af den til den Kgl. Kasse hjemfaldende, Konfiskationssum.